rejauldu/bengali-wikipedia huggingface dataset:
সুলতানাবাদ বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।   আয়তন  সুলতানাবাদ ইউনিয়নের আয়তন ৩,৮৭১ একর।   জনসংখ্যার উপাত্ত  ২০১১ সালের পরিসংখ্যান অনুযায়ী সুলতানাবাদ ইউনিয়নের জনসংখ্যা ১৬,৯৩২ জন। এর মধ্যে পুরুষ ৭,৯০৩ জন এবং মহিলা ৯,০২৯ জন। মোট পরিবার ৩,৮১২টি।   অবস্থান ও সীমানা  মতলব উত্তর উপজেলার পূর্বাংশে সুলতানাবাদ ইউনিয়নের অবস্থান। এ ইউনিয়নের পশ্চিমে ফতেপুর পূর্ব ইউনিয়ন, উত্তরে ইসলামাবাদ ইউনিয়ন, উত্তর-পূর্বে ধনাগোদা নদী ও মতলব দক্ষিণ উপজেলার নায়েরগাঁও উত্তর ইউনিয়ন, পূর্বে ধনাগোদা নদী ও মতলব দক্ষিণ উপজেলার নায়েরগাঁও দক্ষিণ ইউনিয়ন এবং দক্ষিণে ধনাগোদা নদী ও মতলব দক্ষিণ উপজেলার খাদেরগাঁও ইউনিয়ন ও মতলব পৌরসভা অবস্থিত।   প্রশাসনিক কাঠামো  সুলতানাবাদ ইউনিয়ন মতলব উত্তর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী সুলতানাবাদ ইউনিয়নের সাক্ষরতার হার ৫৩.৯%।   শিক্ষা প্রতিষ্ঠান   ১৩০ নং টরকী সরকারী প্রাথমিক বিদ্যালয়  তাতুয়া সরকারি প্রাথমিক বিদ্যালয়  ইন্দুরিয়া উচ্চ বিদ্যালয়   যোগাযোগ ব্যবস্থা    খাল ও নদী  দক্ষিণ ও পূর্ব দিকে ধনাগোদা নদী, এছাড়াও অসংখ্য খাল ও জলাধার রয়েছে।   হাট-বাজার   টরকী পুরান বাজার  ইন্দুরিয়া দাসের  বাজার   দর্শনীয় স্থান  ★টরকী বকুলতলা বেরীবাধ,   ★স্বপন দেওয়ানজী সাহবের বাড়ি,    তাতুয়া চৌরাস্তা    উল্লেখযোগ্য ব্যক্তি  ★[[জেনারেল আজিজ আহম্মেদ ]] - সাবেক সেনা প্রধান বাংলাদেশ সেনাবাহিনী,   ★[[আব্দুল করিম সরকার ]] - সভাপতি সুলতানাবাদ ইউনিয়ন আওয়ামী লীগ,    জনপ্রতিনিধি - আবুবকর সিদ্দিক    আরও দেখুন   মতলব উত্তর উপজেলা  মতলব উত্তর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:মতলব উত্তর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
অ্যাপচার্জ হল এমন একটি কোম্পানি যা মোবাইল গেম প্রকাশকদের জন্য ডিরেক্ট-টু-কনসিউমার (ডিটিসি) প্ল্যাটফর্ম প্রদান করে। মোয়ার স্যাসন এবং রোয়ি বারাসি দ্বারা প্রতিষ্ঠিত, কোম্পানিটি প্রকাশকদের সরাসরি খেলোয়াড়দের কাছে ভার্চুয়াল পণ্য বিক্রি করতে দেয়, যা ঐতিহ্যগত ইন-গেম অ্যাপ ব্যবহার করার বিকল্প প্রস্তাব। অ্যাপচার্জের সদর দপ্তর তেল আবিব, ইসরায়েলে। Lunden, Ingrid (November 25, 2024). "Appcharge raises $26M to help gaming apps cut out Apple and Google from virtual goods revenues".   ইতিহাস  এটি ২০২২ সালে মোয়ার স্যাসন এবং রোয়ি বারাসি দ্বারা প্রতিষ্ঠিত হয়েছিল। স্যাসন এর আগে মোবাইল গেমিং বিজ্ঞাপন কোম্পানি অ্যাপুস ইসরায়েলি সফটওয়্যার অগ্রগামী ম্যাজিক সফটওয়্যার এন্টারপ্রাইজের কাছে বিক্রি করেছিল।   ২০২৪ সালে অ্যাপচার্জ এর সম্প্রসারণ আরো অন্যান্য কোম্পানি দ্বারা সমর্থিত হয়েছে।    তথ্যসূত্র    বহিঃসংযোগ      বিষয়শ্রেণী:ইসরায়েলের ভিডিও গেম কোম্পানি বিষয়শ্রেণী:২০২২-এ প্রতিষ্ঠিত ভিডিও গেম কোম্পানি বিষয়শ্রেণী:তেল আবিব ভিত্তিক কোম্পানি
নুহ () ভারতের হরিয়ানা রাজ্যের গুরগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৯ মিটার (৬৫২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নুহ শহরের জনসংখ্যা হল ১১,০৩৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে নুহ এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
সুষমা রেড্ডি (জন্ম: ২রা আগস্ট ১৯৭৬) হলেন একজন ভারতীয় মডেল, ভিডিও জকি, অভিনেত্রী এবং প্রযোজক।   প্রারম্ভিক জীবন  সুষমা রেড্ডি ১৯৭৬ সালের ২রা আগস্ট তারিখে ভারতের অন্ধ্র প্রদেশের (বর্তমানে তেলেঙ্গানা রাজ্যের) হায়দ্রাবাদে জন্মগ্রহণ করেছেন। তিনি মাহিমের বোম্বে স্কটিশ স্কুল হতে তাঁর স্কুল জীবনের পড়াশোনা সম্পন্ন করেছেন এবং মহারাষ্ট্রের মুম্বইয়ের মিঠিবাই কলেজ থেকে অর্থনীতি বিভাগে স্নাতক সম্পন্ন করেছেন। তিনি মার্কিন যুক্তরাষ্ট্রের নিউ ইয়র্ক সিটির এনওয়াইএফএ থেকে চলচ্চিত্র নির্মাণের ওপর কোর্স সম্পন্ন করেছেন। তাঁর দুই বোন রয়েছে মেঘনা রেড্ডি (যিনি একজন প্রাক্তন মডেল) এবং সমিরা রেড্ডি, যিনি বলিউডের একজন জনপ্রিয় অভিনেত্রী।   পেশা  সুষমা রেড্ডিকে টেলিভিশন জগতে কাজ করার জন্য তাঁর বোন মেঘনা রাজি করিয়েছিলেন। তিনি ভারতবালা প্রোডাকশনসের সাথে কাজ করার মাধ্যমে সর্বপ্রথম টেলিভিশন জগতে প্রবেশ করেছিলেন। তিনি তাঁর মডেলিং জীবনে এপর্যন্ত ১০০টির-ও বেশি টেলিভিশন বিজ্ঞাপনে একজন মডেল হিসেবে অভিনয় করেছিলেন। তাঁর অভিনীত টেলিভিশন বিজ্ঞাপনের মধ্যে লিমকা, ফেয়ার অ্যান্ড লাভলি, লিবার্টি, গোদরেজ, ব্লেন্ডার্স প্রাইড, ফোর্ড আইকন এবং বলিউডের জনপ্রিয় অভিনেতা সালমান খানের সাথে থাম্বস আপ বিজ্ঞাপনটি উল্লেখযোগ্য। অতঃপর সুষমা দিবাকরের সঙ্গীত ভিডিওতে গায়ক সোনু নিগমের সঙ্গে উপস্থিত হয়েছিলেন এবং পরবর্তীতে, ডিজে সুকেতুর তেরে জ্যায়সা পেয়ার এবং সোনা মহাপাত্র-এর সঙ্গীত সংকলন ইশক নাচায়া-তে কাজ করেছেন।  ভারতে চ্যানেল ভি চালু হওয়ার পরপরই, তিনি ২ বছরেরও বেশি সময় ধরে উক্ত চ্যানেলে ভিডিও জকি হিসেবে কাজ করেছিলেন। সুষমা লাইফস্টাইল ব্রডকাস্টার ডিসকভারি ট্র্যাভেল অ্যান্ড লিভিং-এ ড্রিম হোটেলস নামক একটি অনুষ্ঠানে উপস্থাপনার দায়িত্ব পালন করেছিলেন, যেখানে বিশ্বাসযোগ্য আকারে হোটেলগুলোর আনন্দদায়ক দৃশ্যাবলী, বিলাসবহুল জীবনযাপন, সজ্জা, শৈলী এবং ঔজ্বল্য প্রদর্শন করা হতো।  ২০০৫ সালে বিবেক অগ্নিহোত্রীর চকোলেট: ডিপ ডার্ক সিক্রেটস-এর মাধ্যমে তিনি হিন্দি চলচ্চিত্র জগতে অভিষেক করেছিলেন; যেখানে তিনি অনিল কাপুরের বিপরীতে অভিনয় করার সুযোগ পেয়েছিলেন। পরবর্তীতে ২০০৬ সালে মুক্তিপ্রাপ্ত ডন: দ্যা চেজ বিগিন্স এগেইন এবং চুপ চুপ কে (যেখানে শহীদ কাপুর এবং কারিনা কাপুরের সাথে অভিনয় করার সুযোগ পেয়েছিলেন) নামক দুটি চলচ্চিত্রে অভিনয় করেছেন।  ২০০৮ সালে সুষমা রজত কাপুরের সাথে তাঁর একটি প্রকল্প রেকট্যাঙ্গুলার লাভ স্টোরি-তে কাজ করেছিলেন। ২০০৯ সালে, তিনি এক বন্ধুর মাধ্যমে তাঁর বর্তমান প্রযোজনা অংশীদার সঞ্জয় ভট্টাচার্য্যের সাথে পরিচিত হয়েছিলেন। চলচ্চিত্র নির্মাণ ব্যবসা, বিতরণ এবং চলচ্চিত্র বিপণন সম্পর্কিত তাঁদের সাধারণ লক্ষ্য রয়েছে তা বুঝতে পেরে তাঁরা দিল্লির আর্যান ব্রাদার্সে দেখা করেন, যারা সেই সময় চলচ্চিত্র জগতে প্রবেশের চেষ্টা করছিল।   তথ্যসূত্র    বহিঃসংযোগ       সুশামা রেড্ডি ফ্যানপেজ  বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:হায়দ্রাবাদ, ভারতের নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:মুম্বইয়ের অভিনেত্রী বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:মুম্বইয়ের নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মিঠিবাই কলেজের প্রাক্তন শিক্ষার্থী বিষয়শ্রেণী:নিউ ইয়র্ক ফিল্ম একাডেমির প্রাক্তন শিক্ষার্থী
বিমান বাংলাদেশ এয়ারলাইন্স ফ্লাইট ৬০ বিমানটি বাংলাদেশের ঢাকার শাহজালাল আন্তর্জাতিক বিমানবন্দর থেকে একটি আন্তর্জাতিক যাত্রীবাহী ফ্লাইট হিসেবে মিয়ানমারের ইয়াঙ্গুন আন্তর্জাতিক বিমানবন্দরে যাওয়ার কথা ছিল।  ৮ মে ২০১৯ সালে একটি বম্বার্ডিয়ার কিউ৪০০ উড়োজাহাজে করে ফ্লাইটটি চালানোর সময় তা ইয়াঙ্গুনে অবতরণের সময় পিছলে রানওয়ের বাইরে চলে যায় ও ভেঙে তিন ভাগ হয়ে যায়। এতে কোন প্রাণহানি ঘটেনি তবে বিমানে থাকা ২৮ জন যাত্রীর মধ্যে ১৮ জন যাত্রী ও ৫ জন বিমানকর্মী আহন হন। বিমানটি মেরামত করে পুনঃব্যবহারের যোগ্য না হওয়ায় বিমানটিকে পূর্ণ ক্ষতি হিসেবে ঘোষণা করা হয় এবং এটি কিউ৪০০০ বিমানের ১০ম ক্ষতি।  বিমান দুর্ঘটনায় পতিত বিমানটির নিবন্ধন নম্বর হল এস২-এজিকিউ।  ২০১১ সালে স্মার্ট এভিয়েশন কোম্পানির কাছে বিমানটি সরবরাহ করা হয় এবং ২০১৫ সালের এপ্রিল মাসে নতুন বিমান হিসাবে বিমান বাংলাদেশ এয়ারলাইন্সের কাছে তা ভাড়া দেওয়া হয়।  দুর্ঘটনা ৮ মে ২০১৯ তারিখ বিকেলে স্থানীয় সময় প্রায় ৩টা ১৫ মিনিটের দিকে বিমান বাংলাদেশ এয়ারলাইন্সের ফ্লাইট নং ৬০ মায়ানমারের ইয়াঙ্গুনের উদ্দেশ্যে নির্ধারিত যাত্রী বিমানে করে ঢাকা থেকে যাত্রা শুরু করে। দুর্ঘটনার সময় বজ্রপাত হচ্ছিল এবং আবহাওয়া খুব খারাপ ছিল। বিমানটি অবতরণের জন্য নামার সময়, অজানা কারণে এটি এর পথ থেকে বিচ্যুত হয় এবং একমাত্র রানওয়ে থেকে ছিটকে পাশের ঘাসযুক্ত স্থানে চলে যায়। এতে উড়োজাহাজটির মূল দেহকাঠামো ভেঙে তিন টুকরো হয়ে যায়, তলা ফেটে যায়। বিমানের নিম্নকাঠামো ভেঙ্গে পড়ে এবং ডানের পাখাটি খুব ক্ষতিগ্রস্ত হয়। তবে দুর্ঘটনার পর বিমানে আগুন ধরেনি ও সকলে বেঁচে যান তবে ১৮ জন আহত হন।https://aviation-safety.net/database/record.php?id=20190508-0  তথ্যসূত্র  বিষয়শ্রেণী:বিমান বাংলাদেশ এয়ারলাইন্সের দুর্ঘটনা ও অঘটন বিষয়শ্রেণী:মিয়ানমারে বিমান দুর্ঘটনা ও ঘটনা বিষয়শ্রেণী:২০১৯-এ বিমান দুর্ঘটনা ও ঘটনা বিষয়শ্রেণী:বম্বার্ডিয়ার ড্যাশ ৮ জড়িত দুর্ঘটনা ও ঘটনা বিষয়শ্রেণী:২০১৯-এ মিয়ানমার
ফিস্ট অলিম্পিক স্টেডিয়াম () হচ্ছে রাশিয়ার সোচিতে অবস্থিত একটি আউটডোর স্টেডিয়াম।  এটি সোচি অলিম্পিক পার্কে অবস্থিত এবং নামকরণ করা হয়েছে মাউন্ট ফিস্টের নামানুসারে, ৪০,০০০ আসন-বিশিষ্ট স্টেডিয়ামটি তৈরি করা হয়েছিলো ২০১৪ শীতকালীন অলিম্পিক ও প্যারালিম্পিকের জন্য, যেখানে এই স্টেডিয়ামটি ব্যবহৃত হয়েছিল এগুলোর উদ্বোধনী ও সমাপনী অনুষ্ঠানে।  স্টেডিয়ামটি মূলত তৈরি করা হয়েছিল আবদ্ধ বা ঘিরা সুবিধায়; এটি পুনরায় খোলা হয়েছিলো ২০১৬ সালে ওপেন-এয়ার ফুটবল স্টেডিয়াম হিসেবে, যাতে করে এতে ২০১৭ ফিফা কনফেডারেশন্স কাপ ও ২০১৮ ফিফা বিশ্বকাপের ম্যাচগুলো এতে আয়োজন করা যায়।  নির্মাণ ফিস্ট অলিম্পিক স্টেডিয়াম ডিজাইন করেছিল পপ্যুলাস এবং ব্রিটিশ ডিজাইন পরামর্শক বুরোহ্যাপল্ড ইঞ্জিনিয়ারিং।  স্টেডিয়ামটির ছাঁদ তৈরি করা হয়  ইথাইলিন এর কাছাকাছি টেট্রাফ্লুরোইথাইলিন (ইটিএফই) এবং ডিজাইন করা হয়েছিলো যাতে ছাঁদ তুষারময় শিখরের চেহারা দেয়া যায়। বাটিটি উত্তরে খোলা, যাতে সরাসরি  ক্রাসনায়া পোলিয়ানা পবর্তমালা দেখা যায়, এবং উপরের ডেক থেকে কৃষ্ণ সাগর দেখা যায়।  ২০১৩-তে এটি খোলা হয়, স্টেডিয়ামটটি তৈরিতে খরচ হয় ইউএস$৭৭৯  মিলিয়ন। স্টেডিয়াম কমপ্লেক্সটি এখন ব্যবহৃত হয় রাশিয়া জাতীয় ফুটবল দলের ট্রেনিং সেন্টার ও ম্যাচ ভেন্যু হিসেবে, এবং ২০১৭ ফিফা কনফেডারেশন্স কাপ ও ২০১৮ ফিফা বিশ্বকাপের ম্যাচও এতে অনুষ্ঠিত হবে।   পোস্ট-অলিম্পিক ব্যবহার  thumb|right|160px|২০১৪ শীতকালীন অলিম্পিকে ফিস্ট স্টেডিয়াম। জানুয়ারী ২০১৫ সালে, ৩ বিলিয়ন রুবল (মার্কিন $৪৬ মিলিয়ন) প্রকল্প ফিফা কনফেডারেশন্স কাপ এবং বিশ্বকাপের প্রস্তুতির জন্য স্টেডিয়ামের পুনর্নবীকরণ শুরু করে; অন্যান্য পরিবর্তনগুলির মধ্যে, স্টেডিয়ামটি ফিফার নিয়মনীতির সাথে সঙ্গতিপূর্ণ করার জন্য বন্ধ ছাদটি সরানো হয়েছিল। কাজটি ২০১৬ সালের জুন পর্যন্ত সম্পন্ন হবে বলে আশা করা হয়েছিল, কিন্তু সমাপ্তির তারিখটি নভেম্বর ২০১৬ তে প্রত্যাবর্তন করা হয়েছিল।  ২০১৭ ফিফা কনফেডারেশন্স কাপ  তারিখসময়দল #১ফলাফলদল #২রাউন্ডউপস্থিতিজুন ১৯, ২০১৭১৮:০০    ২-৩   গ্রুপ বি ২৮,৬০৫জুন ২১, ২০১৭২১:০০    ২-১   গ্রুপ এ ২৫,১৩৩জুন ২৫, ২০১৭১৮:০০    –   গ্রুপ বিজুন ২৯, ২০১৭২১:০০  বিজয়ী গ্রুপ বি  –  রানার্স-আপ গ্রুপ এ সেমি-ফাইনাল  তথ্যসূত্র  বহিঃসংযোগ   ফিশট অলিম্পিক স্টেডিয়াম নির্মাণ  বিষয়শ্রেণী:২০১৮ ফিফা বিশ্বকাপের স্টেডিয়াম বিষয়শ্রেণী:রাশিয়ার ফুটবল মাঠ বিষয়শ্রেণী:রাশিয়ার ক্রীড়া মাঠ বিষয়শ্রেণী:২০১৭ ফিফা কনফেডারেশন্স কাপ বিষয়শ্রেণী:২০১৭ ফিফা কনফেডারেশন্স কাপের স্টেডিয়ামসমূহ বিষয়শ্রেণী:২০১৮ ফিফা বিশ্বকাপ বিষয়শ্রেণী:অলিম্পিক স্টেডিয়াম বিষয়শ্রেণী:অলিম্পিক মাঠের তালিকা
বারি জন মেয়ার (জন্ম: ২১ আগস্ট, ১৯৩২ - মৃত্যু: ১৩ সেপ্টেম্বর, ২০১৫) বোর্নমাউথ এলাকায় জন্মগ্রহণকারী ইংল্যান্ডের বিশিষ্ট ফুটবলার, ক্রিকেটার ও পরবর্তীকালে ক্রিকেট আম্পায়ার ছিলেন। কাউন্টি ক্রিকেটে গ্লুচেস্টারশায়ারের পক্ষে খেলেছেন বারি মেয়ার। ক্লাব দলে তিনি মূলতঃ উইকেট-কিপার ছিলেন। কিন্তু ব্যাটসম্যান হিসেবে তিনি তেমন সফলতা দেখাতে পারেননি।  ব্রিস্টল রোভার্সের পক্ষে ফুটবল খেলেন। ১৩৯ খেলায় অংশ নিয়ে ৬০ গোল করেছিলেন তিনি। এছাড়াও তিনি প্লাইমাউথ আর্জিল, নিউপোর্ট কাউন্টি, ব্রিস্টল সিটি ও হেয়ারফোর্ড ইউনাইটেডের প্রতিনিধিত্ব করেন।  গ্রীষ্মে গ্লুচেস্টারশায়ার কাউন্টি ক্রিকেট ক্লাবের গ্রাউন্ডস্টাফ হিসেবে কাজ করেছেন। ১৯৫৭ থেকে ১৯৭১ সময়কালে ৪০৬টি প্রথম-শ্রেণীর ক্রিকেটে অংশ নিয়ে উইকেট-রক্ষণে থেকে ৭০৭টি ক্যাচসহ ১১৯টি স্ট্যাম্পিংয়ের সাথে নিজেকে সম্পৃক্ত্ করেন। কিন্তু তুলনামূলকভাবে ব্যাটিংয়ে তার অংশগ্রহণ বেশ দূর্বলমানের ছিল। ১৪.১৯ ব্যাটিং গড়ে রান তুলেছেন তিনি। তন্মধ্যে তার সর্বোচ্চ সংগ্রহ ছিল ৬৩।  ফুটবল ও ক্রিকেট খেলা থেকে অবসর নেয়ার পর ক্রিকেট আম্পায়ার হিসেবে নিজেকে জড়িত রাখেন। ১৯৭৮ থেকে ১৯৯৩ সাল পর্যন্ত ইংল্যান্ডে ২৬ টেস্ট পরিচালনা করেছেন তিনি। তন্মধ্যে, হেডিংলিতে ১৯৮১ মৌসুমের অ্যাশেজ টেস্টও পরিচালনা করেন। এছাড়াও ১৯৭৭ থেকে ১৯৯৩ মেয়াদে একদিনের আন্তর্জাতিকে ২৩ খেলায় অংশ নেন। তন্মধ্যে, লর্ডসে অনুষ্ঠিত ১৯৭৯ ও ১৯৮৩ সালের ক্রিকেট বিশ্বকাপের ফাইনাল খেলা দু’টো বিখ্যাত আম্পায়ার ডিকি বার্ডের সাথে সফলতার সাথে পরিচালনা করেন।  ২০০৬ সালে অ্যান্ড্রু হিগনেলের সাথে যৌথভাবে আত্মজীবনীমূলক গ্রন্থ গেটিং ইট রাইট প্রকাশ করেন। তার সন্তান আর্দ্রিয়ানও ফুটবলার ছিলেন। ৮৩ বছর বয়সে ২০১৫ সালে তার দেহাবসান ঘটে।   তথ্যসূত্র    বহিঃসংযোগ   Barrie Meyer from CricketArchive  বিষয়শ্রেণী:ইংরেজ ক্রিকেটার বিষয়শ্রেণী:১৯৩২-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ইংরেজ উইকেট-রক্ষক বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:ইংরেজ টেস্ট ক্রিকেট আম্পায়ার বিষয়শ্রেণী:ইংরেজ ওডিআই ক্রিকেট আম্পায়ার বিষয়শ্রেণী:ইংরেজ পুরুষ ফুটবলার বিষয়শ্রেণী:ব্রিস্টল সিটি ফুটবল ক্লাবের খেলোয়াড় বিষয়শ্রেণী:ব্রিস্টল রোভার্স ফুটবল ক্লাবের খেলোয়াড় বিষয়শ্রেণী:হেরিফর্ড ইউনাইটেড ফুটবল ক্লাবের খেলোয়াড় বিষয়শ্রেণী:প্লিমাথ আর্গাইল ফুটবল ক্লাবের খেলোয়াড় বিষয়শ্রেণী:উইকেট-রক্ষক বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
থাম্ব|স্পার্টেল অন্তরীপ,মরক্কো স্পার্টেলঅন্তরীপ,মরক্কো স্পার্টেলঅন্তরীপ আফ্রিকার উত্তর-পশ্চিম কোনায় অবস্থিত অন্তরীপ। এখানেই জিব্রাল্টার প্রণালী এবং আটলান্টিক মহাসাগর মিলিত হয়েছে। প্রাচীনকালে এটি আম্পেলুসিয়াম নামে পরিচিত ছিল। অন্তরীপটি মরক্কোর তানজাহ শহর থেকে ১০ কিলোমিটার পশ্চিমে অবস্থিত। অন্তরীপটি মূল ভূখণ্ড থেকে ১০০০ ফুট উঁচু হয়ে সাগরে প্রবেশ করেছে এবং এখানকার ভূদৃশ্যাবলী অসাধারণ। পর্যটকেরা প্রায়ই এখানে বেড়াতে আসেন। কাছেই তানজাহ থেকে ৬ কিমি পূর্বে মালাবাতা অন্তরীপ নামের আরেকটি অন্তরীপে ১৮৬০ সালে নির্মিত একটি বাতিঘর থেকে সাগর দর্শন করা যায়।  বিষয়শ্রেণী:মরক্কোর ভূগোল
ডানচৌকা সারবটি  (বৈজ্ঞানিক নাম: Brachirus orientalis)Randall, J.E. and K.K.P. Lim (eds.) (2000) A checklist of the fishes of the South China Sea., Raffles Bull. Zool. Suppl. (8):569-667. (ইংরেজি: Oriental sole) হচ্ছে SoleidaeFishBase. Froese R. & Pauly D. (eds), 2011-06-14 পরিবারের Brachirus গণের একটি স্বাদুপানির মাছ।  বর্ণনা এই মাছের দেহ ডিম্বাকার ও চ্যাপ্টা। উভয় চোখ দেহের ডানদিকে থাকে।  বিস্তৃতি এই মাছ পশ্চিম প্রশান্ত মহাসাগর, লোহিত সাগর, পারস্য সাগর, ভারত, শ্রীলঙ্কা, মালয় উপদ্বীপ, চীন, উত্তর অস্ট্রেলিয়া অঞ্চলে পাওয়া যায়।  অর্থনৈতিক গুরুত্ব খাদ্য হিসাবে এই মাছের বেশ গুরুত্ব আছে। বাণিজ্যিকভাবে বেশ লাভজনক। বাজারে ডানচৌকা সারবটি মাছ টাটকা, হিমায়িত ও শুটকি পাওয়া যায়।  স্বভাব ও আবাসস্থল ডানচৌকা সারবটি মাছটি মাংসাশী ও তলদেশের খাবার খায়। অধিকাংশ সময় ছােট ছােট মাছ, তলদেশের অমেরুদণ্ডী প্রাণী খায়।বিশেষ করে ক্রাস্টেশিয়ান, মােলাস্ক এবং অন্যান্য উপাদান খাদ্য হিসেবে গ্রহণ করে। উপকূলীয়।  জলাশয়ের বালি বা কাদাযুক্ত স্থানে বাস করে। আবার ঈষৎ লােনাপানি এবং স্বাদুপানিতেও এদের পাওয়া যায় । নিশাচর স্বভাবের হওয়ায় বেশিরভাগ সময় বালি-কাদায় লুকিয়ে থাকে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Munroe, T.A. (2001) Soleidae. Soles., p. 3878-3889. In K.E. Carpenter and V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles. FAO, Rome. Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam. Desoutter M., F. Chapleau, T.A. Munroe, B. Chanet and M. Beaunier (2001) Catalogue critique des types de poissons du Muséum national d'histoire naturelle. Ordre des Pleuronectiformes., Cybium 25(4):299-368. Desoutter, M. (1986) Soleidae., p. 430-431. In J. Daget, J.-P. Gosse and D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussels; MRAC, Tervuren; and ORSTOM, Paris. Vol. 2.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:চীনের মাছ বিষয়শ্রেণী:শ্রীলঙ্কার মাছ বিষয়শ্রেণী:অস্ট্রেলিয়ার মাছ বিষয়শ্রেণী:প্রশান্ত মহাসাগরের মাছ
মহিলা খামার ও বাগান সমিতি এর অগ্রদূত ১৮৯৯ সালে তৈরি করা হয়েছিল। মহিলা খামার ও বাগান সোসাইটি (ডব্লিউএফজিএস) ও মহিলা খামার ও বাগান ইউনিয়ন (ডব্লিউএফজিইউ) সহ এর বিভিন্ন নাম রয়েছে। এর মূল উদ্দেশ্য ছিল জমিতে কর্মরত মহিলাদের কর্মসংস্থানের সুযোগ উন্নত করা। প্রথম বিশ্বযুদ্ধের সময় এটি ১৯১৬ সালে মহিলা জাতীয় ভূমি পরিষেবা কর্পস (ডব্লিউএনএলএসসি) তৈরি করেছিল ও ২,০০০ জন স্বেচ্ছাসেবক নিয়োগ করেছিল। ডব্লিউএনএলএসসি এর পরামর্শে সরকার মহিলা ভূমি বাহিনী তৈরি করেছিল। ১৯২০ সালে ডব্লিউএফজিইউ উদ্বিগ্ন ছিল যে যুদ্ধের পরে নারীদের পুরুষদের মতো সাহায্য দেওয়া হচ্ছে না। এটি সারেতে মহিলাদের জন্য ছোট হোল্ডিংয়ের একটি সমবায় সেট তৈরি করেছে। দ্বিতীয় বিশ্বযুদ্ধের সময় এটি প্রশিক্ষণের আয়োজন করেছিল। দাতব্য সংস্থাটি ২০২০ সালে খামার ও বাগান সমিতির নতুন কাজের নামে নারী ও পুরুষ উভয়ের জন্য প্রশিক্ষণ কোর্সের আয়োজন করেছিল। ইতিহাস মহিলা খামার ও বাগান ইউনিয়ন/সোসাইটি (ডব্লিউএফজিইউ) ১৮৯৯ সালে প্রতিষ্ঠিত হয়েছিল। এটি ১৮৯৯ সালের জুনে লন্ডনে আন্তর্জাতিক মহিলা কংগ্রেসে অংশ নেওয়া মহিলাদের দ্বারা তৈরি করা হয়েছিল। নতুন সংগঠনটির ২২ জন সদস্য ছিল এবং এটিকে মহিলা কৃষি ও উদ্যানতত্ত্ব আন্তর্জাতিক ইউনিয়ন বলা হতো। এটি ১৯১০সালে মহিলা খামার ও বাগান ইউনিয়নে পরিণত হয়। এর উদ্দেশ্য ছিল জমিতে কর্মরত মহিলাদের জন্য কর্মসংস্থানের সুযোগ উন্নত করা। এর প্রতিষ্ঠাতা সদস্যদের মধ্যে ছিলেন লুইসা জেপ (পরে মিসেস উইলকিন্স)। ইউনিয়নটি জমিতে কর্মরত মহিলাদের পেশাগত স্বার্থের প্রতিনিধিত্ব করে।  তথ্যসূত্র   বিষয়শ্রেণী:১৮৯৯-এ প্রতিষ্ঠিত বিষয়শ্রেণী:যুক্তরাজ্যে বাগান করা বিষয়শ্রেণী:যুক্তরাজ্য ভিত্তিক দাতব্য সংস্থা বিষয়শ্রেণী:কৃষিকাজে নারী
এনজিসি ৫৯৩০ হলো বুটস তারামন্ডলের একটি স্টারবার্স্ট ছায়াপথ, যা নিকটবর্তী এনজিসি ৫৯২৯ নামক সেফার্ট ছায়াপথের মিলিত হচ্ছে। এনজিসি ৫৯৩০ হলো SAB(rs)b pec ধরনের গাঠনিক শ্রেণীবিন্যাসবিশিষ্ট দুর্বল কেন্দ্রীয় রিং সংবলিত একটি সর্পিল ছায়াপথ। এটি পৃথিবী থেকে ৪৬° কোণে আনত অবস্থায় রয়েছে।   তথ্যসূত্র    বহিঃসংযোগ     দূরত্ব   চিত্র এনজিসি ৫৯৩০   ডাটাবেস রেফারেন্স  Simbad  উপাত্ত   ৫৯৩০ ০৯৮৫২
বার্মা মুসলিম কংগ্রেস (বিএমসি) বার্মার (বর্তমান মায়ানমার) একটি মুসলিম রাজনৈতিক দল ছিল।  ইতিহাস দলটি ফ্যাসিবাদবিরোধী জনতা স্বাধীনতা লীগ (এএফপিএফএল) এর প্রায় একই সময়ে প্রতিষ্ঠিত হয়েছিল এবং ডিসেম্বর ১৯৪৫ সালে এটির সাথে যুক্ত হয়। দলের প্রথম সভাপতি ইউ রাজাক ১৯৪৬ সালে এএফপিএফএল এর মান্দালয় শাখার সভাপতি হন।হারুহিরো ফুকুয়ি (১৯৮৫) পলিটিক্যাল পার্টিজ অফ এশিয়া অ্যান্ড দ্য প্যাসিফিক, গ্রিনউড প্রেস, পৃ১১৯ পরবর্তীতে রাজাক অং সানের সরকারে শিক্ষামন্ত্রী ও পরিকল্পনা মন্ত্রী নিযুক্ত হন, যে পদে তিনি সানের সাথে নিহত হওয়ার আগ পর্যন্ত অধিষ্ঠিত ছিলেন।মোশে ইয়েগার "দ্য মুসলিমস অফ বার্মা", এ স্টাডি অফ এ মাইনরিটি গ্রুপ, পৃ৭৫ রাজাকের মৃত্যুর পর, দলের মহাসচিব ইউ খিন মং লাট তার স্থলাভিষিক্ত হয়ে দলের সভাপতি হন। তিনি এএফপিএফএল এর সুপ্রিম কাউন্সিলের সদস্য হন এবং ১৯৫০ সালে বিচারমন্ত্রী নিযুক্ত হন, যে পদে তিনি ১৯৫৮ সাল পর্যন্ত অধিষ্ঠিত ছিলেন। ১৯৪৮ সালে স্বাধীনতার কয়েক মাস পর, নতুন প্রধানমন্ত্রী ইউ নু বিএমসিকে এএফপিএফএল ত্যাগ করার অনুরোধ করেন। এর প্রতিক্রিয়ায়, ইউ খিন মং লাট দলের ইসলামিক ধর্মীয় কার্যকলাপ বন্ধ করে এএফপিএফএলে পুনরায় যোগদানের সিদ্ধান্ত নেন। ১৯৫৪ সালে এএফপিএফএল এর সুপ্রিম কাউন্সিল দলটিকে সম্পূর্ণরূপে এএফপিএফএল-এর সাথে একীভূত হতে এবং একটি পৃথক সংস্থা হিসাবে অস্তিত্ব বন্ধ করতে বলে। প্রাথমিকভাবে এই অনুরোধ প্রত্যাখ্যান করা হলেও, দলটি ১৯৫৬ সালে একীভূত হয়।  ইউ থান মিন্ট অবিলম্বে দলটিকে পুনরায় প্রতিষ্ঠা করেন এবং এটিকে বাম দিকে সরিয়ে নিয়ে যান। এটি ১৯৫৮ সালে জাতীয় ঐক্য ফ্রন্ট জোটে যোগ দেয়, কিন্তু ১৯৬০ সালে জোট ত্যাগ করে এবং এর নাম পরিবর্তন করে পাথি কংগ্রেস রাখে এবং সমর্থন হারানোর আগে বার্মিজ মুসলমানদের জন্য একটি পৃথক রাজ্যের জন্য প্রচারণা শুরু করে।  তথ্যসূত্র  বিষয়শ্রেণী:মিয়ানমারে ইসলাম বিষয়শ্রেণী:মায়ানমারের বিলুপ্ত রাজনৈতিক দল
মিয়ানমার ফুটবল ফেডারেশন (, ; এছাড়াও সংক্ষেপে এমএফএফ নামে পরিচিত) হচ্ছে মিয়ানমারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৭ সালে প্রতিষ্ঠিত হয়েছে। এটি প্রতিষ্ঠার ৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর মিয়ানমারের ইয়াঙ্গুনে অবস্থিত।  এই সংস্থাটি মিয়ানমারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মিয়ানমার জাতীয় লীগ এবং মিয়ানমার নারী লীগের মতো প্রতিযোগিতার সকল কার্যক্রম পরিচালনা করে। বর্তমানে মিয়ানমার ফুটবল ফেডারেশনের সভাপতির দায়িত্ব পালন করছেন জো জো এবং সাধারণ সম্পাদকের দায়িত্ব পালন করছেন কো কো থিন।  কর্মকর্তা   অবস্থান  নাম সভাপতি  জো জো সহ-সভাপতি  পাই ফাই তাইজা সাই সাম হতুন সাধারণ সম্পাদক  কো কো থিন কোষাধ্যক্ষ  থান জো গণমাধ্যম এবং যোগাযোগ পরিচালক  কিয়াও সো প্রযুক্তিগত পরিচালক   ফুটসাল সমন্বয়কারী  ইয়েই হতুত তিন জাতীয় দলের কোচ (পুরুষ)  অতোঁয়া হেই জাতীয় দলের কোচ (নারী)  তিন মিন্ত আউং রেফারি সমন্বয়কারী  তুন হ্লা আউং  তথ্যসূত্র  বহিঃসংযোগ     ফিফা-এ মিয়ানমার ফুটবল ফেডারেশন    এএফসি-এ মিয়ানমার ফুটবল ফেডারেশন   বিষয়শ্রেণী:মিয়ানমার ফুটবল ফেডারেশন বিষয়শ্রেণী:১৯৪৭-এ মিয়ানমার-এ প্রতিষ্ঠিত বিষয়শ্রেণী:১৯৪৭-এ প্রতিষ্ঠিত ক্রীড়া সংস্থা বিষয়শ্রেণী:মিয়ানমারের ক্রীড়া নিয়ন্ত্রণ সংস্থা বিষয়শ্রেণী:মিয়ানমারের ফুটবল পরিচালনা পরিষদ বিষয়শ্রেণী:এএফসির সদস্য
লালজ সিকিউরিটি (সংক্ষেপে লালজসেক নামেও পরিচিত) একটি কম্পিউটার হ্যাকটিভিস্ট দল যারা অনেকগুলো গুরুত্তপূর্ণ ওয়েবসাইট হ্যাকিংয়ের সাথে জড়িত ছিল। এই হ্যাকার দলটি ২০১১ সালে সনির প্লে-স্টেশন হ্যাক করে ব্যবহারকারীদের তথ্য ফাঁস করে দিয়েছিল এবং সিআইএর ওয়েবসাইট হ্যাক করে কয়েক ঘণ্টার জন্য বন্ধ করে দিয়েছিল। কিছু কিছু সিকিউরিটি প্রফেশনাল লালজসেককে ওয়েবসাইট সিকিউরিটি সিস্টেম নষ্ট করে দেয়া ও বিপদজ্জনক পাসওয়ার্ড পূনব্যবহারের জন্য দোষী সাবস্থ করে থাকে। এছাড়া লালজ সিকিউরিটি বিশ্বে দৃষ্টি আকর্ষণ করে কিছু বড় বড় প্রতিষ্ঠানের ওয়েবসাইট হ্যাক করে। লালজসেকের অন্যতম একজন প্রতিষ্ঠাতা যিনি অনলাইনে “সাবো” নামে পরিচিত তিনি এফবিআইএর সাথে এক চুক্তির অওতায় এই হ্যাটিভিস্ট দলের কিছু সদস্যকে গ্রেফতারে সহয়তা করেছিলেন। ২০১২ সালের মার্চে লালজসেকের সাথে জড়িত কমপক্ষে চার জনকে গ্রেফতার করা হয়। ব্রিটিশ কর্তৃপক্ষও দুজন কিশোরকে গ্রেফতারের কথা জনিয়েছিল।  ২৬ জুন ২০১১ এ মধ্যরাতের (BST, UT+01) পর লালজসেক হঠাৎ করেই তাদের টুইটার একাউন্টে ঘোষণা দেয় তারা অফিসিয়ালি হ্যাকিং করা বন্ধ করে দেবে। এই বার্তার সাথে তার তাদের “লালজসেকের ৫০ দিন” নামে একটি স্টেটমেন্ট দেয় এবং দাবী করা হয় লালজ সিকিউরিটির সদস্য সংখ্যা ৭ জন। এরসাথে তারা বিভিন্ন হ্যাক করা ওয়েবসাইটের ইউজারনেইম ও পাসওয়ার্ড প্রকাশ করে দেয়। এই ঘোষণার পর ১৮ জুলাই তারা পুনরায় নিউজ কর্পোরেশনের একটি পত্রিকায় সাইবার হামলা করে রাপার্ট মার্ডকের মৃত্যু সম্পর্কে একটি মিথ্যা সংবাদ প্রকাশ করে। এছাড়া তারা অ্যানোনিমাস ও অন্য হ্যাকারদের সাথে মিলে “অপারেশন এন্টিসেক” চালু করতেও সাহায্য করে।   ইতিহাস  যুক্তরাষ্ট্রের কর্মকর্তাদের মতে, লালজসেকের ছয় জন সদস্য পূর্বে অপর একটি হ্যাকার সংগঠন অ্যানোনিমাসের শাখা “ইন্টারনেট ফেডস” এর সদস্য ছিল। তারা এই গ্রুপের নামে তারা আয়ারল্যান্ডের সবচেয়ে বড় রাজনৈতিক দল “ফাইন গ্যাইল”, প্রযুক্তি প্রতিষ্ঠান “এইসবিগ্যারে” ও ফক্স ব্রডকাস্টিং কর্পোরেশনে সাইবার হামলা চালায়। তার এইসবিগ্যারেরে ওয়েবসাইট থেকে ব্যক্তিগত তথ্য চুরি করতে সক্ষম হয়। এই হ্যাকিং এর জন্য তারা পরিচিতি লাভ করলে ২০১১ সালের মে মাসে “ইন্টারনেট ফেডসের” এই ছয় সদস্য মিলে গঠন করেন “লালজ সিকিউরিটি”।   তথ্যসূত্র    বহিঃসংযোগ   LulzSec (Archive)     LulzSec at Formspring  বিষয়শ্রেণী:হ্যাকার দল বিষয়শ্রেণী:কম্পিউটার নিরাপত্তা বিষয়শ্রেণী:অ্যানোনিমাস বিষয়শ্রেণী:২০১১-এ প্রতিষ্ঠিত বিষয়শ্রেণী:২০১১ হ্যাকিং